JohanHeinsen/ENO huggingface dataset:
Lolland-Falsters Stifts-Tidende, 1824-08-20
Fra Constantinopel berettes under 11te Julii. Den for Orientens Civilisation saa vigtige Øe Para har havt samme Skjæbne. som Chios. Skippere, som komme fra Archipelagus, medbringe Efterretning om, at denne Øe, efter en heftig Modstand, hvorved selve Qvinderne vare virksomme, er bleven erobret af Capudan Pascha. Paras Undergang blev, ifølge disse Efterretninger, paaskyndet derved, at Albaneserne, hvem man havde betroet at sørge for Qvinderne, Natten for Angrebet fornaglede Kanonerne, og gik derpaa over til Tyrkerne.
Lolland-Falsters Stifts-Tidende, 1824-08-20
En Handelskrivelse fra Smyrna af 5te Juli meddeler Følgende: Den kongl. franske Goelette Amaranthe er ankommen her paa Rheden igaar Aftes Kl. 9. Den var Vidne, til, at Capudan Paschas Escadre indtog PlaraLøverdagen den 3die Juli. Den tyrkiske Over-Admiral var afseilet fra Mytilene den 2den Juli med sin Flaade, 80 Seilere stærk, og kom henimod Natten til Para. Den følgende Morgen Kl. 3 satte han 14,000 Mand i Land paa Nordkysten af Øen, ligeover for Mytilene; her kom de til et Fort, som de bemægtigede sig efter en levende Modstand. Tyrkerne droge derfra op paa Spidsen af et Bjerg, som beherskede Staden, Para, og plantede omtrent Kl. 7 det tyrkiske Banner. Til samme Tid rykkede Flaaden frem mod Staden, og omringede Øen Parioternes Nederlag var snart fuldkomment og Flaaden havde ikke engang nødig at anvende sit Skyts. Staden Para blev taget med Storm, og Havet bedækkedes med Grækernes Lig, da de søgte at redde sig paa smaa Skibe, men overladede dem saaledes, at mange gik under. De albanesiske Grækere forsvarede sig en Tid lang, saaledes at 500 Tyrker bleve paa Pladsen; men tilsidst maatte de vige, og trak sig tilbage til det yderste faste Punkt paa Østkanten af Øen. Dette Fort holdt sig hele Dagen over, og havde, da Amaranthe forlod Farvandene ved Para, endnu ikke overgivet sig, omendskjøndt Jlden allerede var ophørt. Primaterne paa Øen og Senatet vare de første, som toge Flugten tilligemed deres Familier; de betiente sig dertil af deres egne Skibe, der laae ved Anti Para. Capudan Pascha beordrede nogle Fregatter til at forfølge dem, men man kunde ikke meere naae dem. Tyrkerne have bemægtiget sig alle de Skibe, som laae i Havnen ved Para. Capudan Pascha befalede, at man kuns skulde beholde de bedste af dem, men opbrænde de øvrige. Han lod alle sin Flaades Schalupper sætte ud, og fare omkring paa Havet, for at optage alle de Grækere, der vilde underkaste sig; desuden har han paa selve Para ladet bekjendtgjøre, at enhver Muselmand, der har græske Fanger, Mænd eller Koner, ombord, skal faae 500 Piastre for hver Person, han udleverer.
Lolland-Falsters Stifts-Tidende, 1824-08-20
Engelland.
Lolland-Falsters Stifts-Tidende, 1824-08-20
Fra London skrives under 6te August: Man vil vide, at den spanske Krones Underhandlinger om et Laan af 10 til 20 Mill. Pd. St., som hidtil bleve drevne i Paris, allerede vare komne saavidt, at Kong Ferdinand havde tilstaaet den forlangte Anerkjendelse af Cortes-Laanene; men nu gik Bankørhusene videre, og fordrede tillige, at Kongen ogsaa foreløbig skulde anerkjende Sydamerikas Uafhængighed. Men da Laanet just især skulde tjene til at bestride Omkostningerne ved igjen at erobre Sydamerika, saa bleve derved alle Underhandlingerne pludselig afbrudte.
Lolland-Falsters Stifts-Tidende, 1824-08-20
Det kongl. Skib Cammeleon er nu ankommet fra Veracruz og Havannah med Efterretninger fra Mexico indtil den 4de Juli. Det var at formode, at Jturbide ved sin Ankomst vilde finde talrige Tilhængere iblandt Geistligheden og de Militaire, med mindre man formodede, at han havde den hemmelige Hensigt at arbeide til Ferdinands Fordeel; den mindste Mistanke af dette Slags vilde styrte ham. Den fuldbyrdende Magt udstædte under 29de Mai en Proclamation, hvori J. vel ikke nævnes; men som dog synes at skulle advare imod hans Rænker, og at lægge nogen Frygt for Dagen. Fire Personer, som man formodede vare Emissarier fra ham, vare arresterede i Alvarado. Veracruz's Beskydning fra Castellet var igjen begyndt og havde anrettet megen Skade; de ulykkelige Jndbyggere havde for det meste igjen forladt Staden. Forbudet mod al Handel med Cuba haandhæves til almindelig Utilfredshed meget strængt.
Lolland-Falsters Stifts-Tidende, 1824-08-20
Spanien.
Lolland-Falsters Stifts-Tidende, 1824-08-20
Fra Madrid skrives under 27de Juli. Den 25de dennes, henimod Kl. 5 om Aftenen, bleve nogle franske Jægere, som gjorde sig tilgode i et Vertshuus, fornærmede af en Soldat af Troesarmeen, som strax fik Straf for hans slette Opførsel. Andre Spaniere, af Borger= og Militairstanden, saavelsom den spanske Garde, hvis Pligt det dog havde været at bringe Rolighed tilveie, skrede til Voldsomheder; der kom flere Franske til, som forsvarede deres Landsmænd, de roialistiske Frivillige lode slaae Generalmarsch, og trængte i stor Mængde i St. Antons-Gaden, hvor Kamppladsen var, og fyrede med Musketter paa de Franske, som kun havde deres Sabler, hvormed de forsvarede sig tappert, og solgte deres Liv dyrt; Pøbelen raabte: "Franskmændene døe!" og myrdede de ulykkelige Soldater, som vare afvæbnede. Generalerne Ordonneau og Qvesada forføiede sig endelig med Tropper til Kamppladsen, og det lykkedes dem, skjønt med Møie og egen Livsfare, at stifte Rolighed. Omendskjønt de roialistiske Frivillige fyrede meere en 300 Skud, traf de dog sjelden, og Spanierne havde flere Døde og Saarede end de Franske. Man kan tænke sig Franskmændenes Raserie; men man maa takke den gode Krigstugt for, at de ikke have udryddet alle Spaniere. Man kan ikke forstaae, hvorledes alle Frivillige paa denne Dag kunde være bevæbnede, og forsynede med Patroner, Overgeneralen har sendt en Adjutant under Bedækning af Jægere til Sacedon, og skrevet til Kongen: at naar han ikke inden 24 Timer erholdt den mest fyldestgiørende Satisfaction for dette morderiske Optrin, vilde han strax forlade Hovedstaden med sine Tropper. - 5 til 6 Franskmænd have mistet Livet, og flere ere saarede.
Lolland-Falsters Stifts-Tidende, 1824-08-20
Den 27de opstod her atter et Slagsmaal, hvorved der blev fyret fra begge Sider. En fransk Kanoneer blev paa Pladsen, flere franske Soldater bleve saarede, og henimod tyve Spaniere bleve deels saarede, deels dræbte. Man finder ofte Trudselsbreve mod Franskmændene opslaaede paa Hjørnerne.
Lolland-Falsters Stifts-Tidende, 1824-08-20
Frankrig.
Lolland-Falsters Stifts-Tidende, 1824-08-20
Fra Marseille skrives under 3die August: Den engelske Goelette Express er ankommen hertil med den Efterretning, at der den 22de Juli er afsluttet Fredstractat imellem England og Regenten i Algier, hvorefter Blokaden den 26de er ophævet.
Lolland-Falsters Stifts-Tidende, 1824-08-20
Fra Paris skrives under 6te August: J Dag otte Dage blev Hs. Majestæt ved Paaklædningen anfaldet af Krampe-Tilfælde, som i en kort Tid foraarsagede Frygt for hans kostbare Liv, men han er dog nu, til almindelig Glæde, ganske kommet sig.
Lolland-Falsters Stifts-Tidende, 1824-08-20
Den kgl. General-Consul og Ridder, Gam ba, er ankommen fra Persien.
Lolland-Falsters Stifts-Tidende, 1824-08-20
America. Congressen i Mexico har erholdt en Skrivelse fra Jturbide, hvori han tilbyder Republiken sin Arm, samt et tilstrækkeligt Forraad af Vaaben og Krigsfornødenheder; men Congressen har offentlig bekjendtgjort denne Skrivelse, med Tilføiende, at dersom han skulde indfinde sig paa mexicansk Grund, skal han blive behandlet som Fredløs og Landsforræder.
Lolland-Falsters Stifts-Tidende, 1824-08-20
Ved Newyork skal en Flaade af 7 Krigsskibe paa det hurtigste udrustes. Dens Bestemmelse er endnu ubekiendt.
Lolland-Falsters Stifts-Tidende, 1824-08-20
Fra Vera-Cruz meldes under 12te Maj, at Dictator Bravo gjør sig den største Umag for at ruste sig mod Jturbide; men da alle offentlige og private Casser har faaet Svindsot, saa er der intet synderligt derved at giøre.
Lolland-Falsters Stifts-Tidende, 1824-08-20
Jndenlandsk. Mariboe. En velhavende aldrende Gaardmand i Ravnsbye her i Lolland er for nogle Dage siden funden død i sin Seng. Under Foregivende af at sove til Middag forlod han sin Familie, og, da hans Kone (med hvem han levede i den bedste Forstaaelse) endelig syntes at Søvnen var for lang, opdagedes det at han ved at vikle Sengebaandet om Halsen havde qvalt sig selv. - Omtrent paa samme Tid har en Jndsidder i Stokkemarke Sogn hængt sig.
Lolland-Falsters Stifts-Tidende, 1824-08-20
Hr. Pastor S. S. Blicher har i No. 95.
Lolland-Falsters Stifts-Tidende, 1824-08-20
af Viborger Samler djærvelig tiltalt Pastor og Ridder Bastholm for et Slags Digt i den Vestsiellandske Avis No. 59 d. A. Hr. Blicher opfordrer Hr. Bastholm formelig til at gjøre Afbigt. Denne Afbigt (saaledes hedder det i bemeldte Opfordring) skylder De en halv Million Jyder, den skylder De halv saa mange Siellændere, den skylder De det hele danske Folk, ja, den skylder De Jydens og Siellænderens ædle Konge, som i hiin Pamphlet ordentlig faaer en Spidse, der skal see ud som en Compliment, fordi han ikke behandler Jyden som Stedbarn." Sluttelig hedder det: "Men indtil enten Afbigt eller antagelig Undskyldning kommer, sigter jeg Dem, Pastor og Ridder Bastholm, som den, der har fornærmet enhver brav Sjællandsfar, Jyde, Fynboe, Holstener - kort enhver værdig dansk Mand, som forener Kjærlighed til sit Fødeland med Agtelse for sine Medborgere." - Og, paa det at Læserne kunne faae nøiere Kundskab om Tvistens Æble, udhæves her den Deel af Rimeriet, som har givet Anledning til Jydernes Uvillie: Jylland det var af Dig en Skam, At Du vor Konge beholdt saalænge, Hvad havde Du at byde Ham Jmod Siællands Blomstervænge? Lax Du haver og tørre Sild, Urhøns og Blaabær paa sorte Heder; Men Naturen saa yndig og mild Omkrandser Siælland paa alle Steder. Jydske Broder, vi veed det vel Du har et ærligt og varmt Hjerte, Elsker Din Konge af ganske Siæl; Men af Siælland Du først det lærte.
Lolland-Falsters Stifts-Tidende, 1824-08-20
J samme Blad læses fremdeles Følgende, med Overskrivt Nibe den 2den August: "Man skal have Efterretning om, at Hr. Klokker H. engang for nogen Tid siden havde i Slagelse eller dens Omegn været til et muntert Aftengilde. Efter Bordet havde man anmodet Hr. H. om, at han, da han syntes at være i et smukt begeistret Lune, vilde fornøie Selskabet med at gjøre en lille Vise. Uheldigviis kommer han paa det Jndfald, at ville forsøge sig i det Naive, og skriver, eller dicterer i Pennen for en god Ven, et for nylig i Slagelse Avis staaende, og siden oftere omtalt, Qvad. H. skal om anden Morgenen, da han vaagnede, have forlangt sit Manuskript tilbage; men for sildigt, da han erklærede: at skjøndt det Skrevne ikke var saa ilde meent, da han jo selv var Jyde, saa var han dog nu, ved gjentagen Gjennemlæsning, bleven overbeviist om, at det ikke var hans Fag at være nav i Poesien, ligesaalidet som en Gade-Vægters at spille Gurli paa Theatret, og at bemeldte Digt, som han var bange skulde misrecommandere hans alt udkomne Riimpose, var det sletteste, han under sit haarde Liv havde gjort.
Lolland-Falsters Stifts-Tidende, 1824-08-20
Vor i England levende talentfulde Landsmand, Feldborg, har nu udgivet en Plan til en nye Voyage pittoresque i Skotland, som skal blive prydet med Udsigter af de vigtigste Steder. En londonsk Boghandler har alene subskriberet paa 500 Expl. Skrivtet udkommer tillige paa Tydsk.
Lolland-Falsters Stifts-Tidende, 1824-08-20
Fra den 5te til den 17de August ere følgende Reisende passerede Beltet imellem Sielland og Falster: Til Sielland. Past. Theil og Hr. Wichmann, Jfr. Schiøt, Stud. S. og C. Garde, Jfr. T. S. og A. Garde, Kjøbm. Bechel, Stud. Henrichsen, Kjøbm. Jacobsen, Jfr. Nathanson, Jfr. Colding, Past. Münter, Stud. Thanning og Bertelsen, Kammerj. Baron Holsten m. Fam. og Følge, Frue Dahlstrøm m. 4 Børn, Etatsr. Profess. og Ridd. Thorlacius m. Fr., Justitsr. og Postm. Krebs m. Fam., Tobaksf. Bech m. Fam., Stud. Formann, Postm. Bentzen, Postskr. Schiøtt, Dise. Welleius, Frue Benkon m. Fam., Jfr. Brylov og Halse, Capt. Høyer, Cand. Theol. Bierre, Kammerr. og Herredsf. Monrad m. Fam., Forv. Kunzen, Pastor Knudsen m. Fam. Disc. Smith og Prytz. Til Falster: Adj. Petersen, Discipel Raven, Pastor Theil og Hr. Wichmann, Advoc. Massmann, Porticul. L. v. Berg, Past. Knudsen m. Fam., Forv. Nielsen, Havne-Controll. Møller, Cand. Theol. A. H. Bierre, Justitsr. Postm. Krebs m. Fam., Postskr. Schiøtt, Toldeass. Hansen, Adj. Blicher m. Fam., Mad. Castesen Hr. H. Formann, Jfr. Resch, H. Petersen, Adj. Monrad m. Fam., Frue v. Friboe, Jfr. Bech.
Lolland-Falsters Stifts-Tidende, 1824-08-20
Den 17. August solgtes Specier paa Kjøbenhavns Børs til 14 Mk. 4 1/2 s. Disconto 5 Proc. - 4 Proc. Kongelige Obligationer (uden Renter) 93 1/2. Nationalbank-Obligat. (af Laanet d. 4 Febr. 1820, uden Renter) 100 1/2 Rbd. r. S. eller 120 Rbd. Sedler pr. 100 Rbd. r. S. Hamborger Laan af 1819. 3000 Bcomk. 97. Ditto 4000 Bcomk. 96 1/2. - 6 Proc. norske Obligat. ved Hambro og Søn 104. - Norske Speciessedler pr. 10 Spec. 16. - Svenske Sedler 55. - Asiatiske Actier . .
Lolland-Falsters Stifts-Tidende, 1824-08-20
Adskilligt. J Hanau var forleden et lille Oprør, da Borgerne tilsammen satte sig imod Jndførelsen af det nye Toldsystem, idet de beraabte sig paa gamle Privilegier.
Lolland-Falsters Stifts-Tidende, 1824-08-20
Ved et Forsøg, som forleden anstilledes af den svenske Marine med Bombekastning paa Søen uden for Stockholm, tildrog sig den beklagelige Hændelse, at den 21aarige Lieutenant Hjort og tvende Volontairer i Flaaden bleve dræbte af en Bombe, som sprang; Oberstlieutenant Trolle fik en stærk Contusion i Hovedet.
Lolland-Falsters Stifts-Tidende, 1824-08-20
J Rasland kjører man rigtignok rask (ikke sjelden 30 Mile eller 200 Verster om Dagen);men man bliver derfor ogsaa stødt baade brun og blaa. De russiske Postbogne ere foran høiere end bagtil; man binder derfor et Reb fast foran, og holder sig derved med begge Hænder, for ikke at glide bag ud med samt det Straaknippe, man sidder paa. Man har tre Heste, som spændes ved Siden af hinanden. Naar Postillionen har sat sig op, tilraaber han den Reisende at holde sig fast, og saa gaaer det afsted i fuld Gallop.
Lolland-Falsters Stifts-Tidende, 1824-08-20
Den store vestlige Canal i de forenede Stater, hvorpaa der blev begyndt 1817, og som ventes færdig i Aar, er den længste blandt alle hidtil bekiendte Arbeider af dette Slags, skjøndt den er hverken meget dyb eller bred. Dens Længde er 335 engelske Mile. Paa Vandets Overflade er den 40, paa Bunden 48 Fod bred og dens Dybte udgjør 4 Fod. Den skal koste 5 Mill. Dollars. Den strækker sig fra Black Rock, paa den østlige Ende af Søen Erie, indtil Albany ved Hudson, man træffer deri to Strækninger paa 65-70 Milles Længde uden Sluser, noget som, paa China nær, maaskee er uden Exempel.
Lolland-Falsters Stifts-Tidende, 1824-08-20
Paa den gothlandske Canal arbeidede forrige Aar henved 25,000 Soldater. Denne Canal, som ventes færdig til 1828 og bliver 36 svenske Mile lang, skal gaae fra Gothenborg ved Kattegattet til Syderkjøping ved Østersøen, igjennem Sverrigs frugtbareste Provindsen, og, ved saaledes at forbinde Østersøen med Nordsøen, spare Farten igjennem Sundet og Belterne.
Lolland-Falsters Stifts-Tidende, 1824-08-20
Da jeg var i London fortæller en bekjendt Reisende – førte Hr. Schuter, en berømt Skuespiller, mig for Curiositets Skyld, hen i en Spisekjelder, hvor Districtets Tig gere havde deres Tilhold. Pigen, som tog imod os, satte gesvindt Stigen til; men tog den atter bort, saasnart vi vare nedstegne, for at ingen af det noble Selskab skulde løbe bort uden at betale. Vi fandt i Kjælderen 10 reenlige Borde, hvorpaa der laae Knive og Gafler, som hang ved lange Kjæder. Maden, som bestod af Kjødsuppe, Kjød og Budding, var meget god. Hvem der vilde have sin Skjorte vadsket, overleverede den for Maaltidet til en Vadskerkone, som efter ophævet Taffel bragte den igjen baade vadsket og tørret. For det Hele, med Jndbefatning af den promte Vadsk, betaltes 2 Pence pro Persona. Da vi havde leiet os en passende Garderobe, saa gjorde man os den Ære at ansee os for Betlere eller Tyve fra et andet Sogn. Enhver af Staadderne talte sin Gevinst efter, og der var ingen iblandt dem, som jo havde erhvervet dobbelt eller tredobbelt saa meget som den flittigste Haandværksmand kunde fortjene en Dag. Efter at Finantsvæsenet var bragt i Rigtighed og Maaltidet til Ende, lod enhver sig give Porter, og drak paa alle barmhiertige Sieles Sundhed. Siden blev der sjunget, spillet og dandlet, og mange, som om Dagen havde været Lamme og Krøblinger, bortkastede Krykkerne og dandsede rask med. Man drak varm Porter med Rum i, læste Aviser og tilbragte Tiden til Kl. 3 om Morgenen ved Ølkruset og Politicering om Ministeriet og Parlamentet.
Lolland-Falsters Stifts-Tidende, 1824-08-20
J Berlin har atter et Par unge Forlovede, der ikke maatte faae hinanden for Pigens Forældre, taget den ulykkelige Beslutning, at gjøre Ende paa deres Tilværelse, og tilsammen tømme Dødens Kalk. De kjørte begge ud til Potsdam, spiste der til Middag i en Gjæstgivergaard, og spadserede siden udi en, den afdøde Fyrst Hardenberg tilhørende, Skov. Her fandt man dem begge skudte. Hos Pigen var Kuglen gaaet lige igjennem Hjertet; Kjæresten laae ved hendes Bryst med Hjerneskallen knust af et Pistolskud. Begge vare festlig klædte: hun ganske hvid med en Rosenkrands i Haaret; han i en ny mørkeblaa Klædning med en Rose i Knaphullet.
Lolland-Falsters Stifts-Tidende, 1824-08-20
Det londonske Haugeselskab havde foranstaltet en Udstilling af Jordbær, hvorved dervar Varieteter i Hundredeviis, og deriblandt et Exemplar der var 3 Tommer i Gjennemsnit, J Schaffhausen har en vis Fischer (maaskee den af sin Staalfabrication bekiendte Oberst Fischer) forfærdiget en Pistol, hvormed man kan gjøre 5 Skud efter hinanden, uden at lade meer end første Gang. Denne kunstige Pistol har et langt og 5 korte Løb, som dreie sig omkring hiint og kunne ved et Tryk en efter anden nedentil slutte an til dette. Der er kun een Laas paa Pistolen; men Pandedækkelen er tykkere end sædvanlig, huul, og indeholder saa meget Krudt, at den 7 til 8 Gange kan forsyne Panden dermed, hvilket skeer ved en Fjeder hver Gang Dækkelen trækkes til. Samme Fjeder slutter og saa at sig selv igjen saa tæt til, at enhver Forbindelse er afskaaren mellem Krudtet paa Panden og det i Dækkelen. Skulde det alligevel skee, at der gik Jld i det sidste, saa er der oventil i Dækkelen anbragt en Aabning, der forebygger al Skade.
Lolland-Falsters Stifts-Tidende, 1824-08-20
Det ny nederlandske Handels=Compagnie er allerede blevet ueens, da baade Amsterdammerne og Antwerperne ville have Directionens Sæde i deres Bye. Amsterdammerne true med, at de ikke ville give en Skilling til det ny Laan, hvis de ei faae deres Villie frem. Compagniets Actier der vare stegne til en Præmie af 15 pCt., ere igjen faldne under Pari.
Lolland-Falsters Stifts-Tidende, 1824-08-20
Ved at omgrave Raadhusets Gaard i Nancey har man fundet flere Tusinde Mynter uden Aarstal, blot med et Maltheser Kors.
Lolland-Falsters Stifts-Tidende, 1824-08-20
Fyrst Hohenlohe har gjort et Forsøg paa, at omvende endeel Sekterer i det Østerrigske, men, som det lader, er Resultatet bleven det modsatte; thi de ville allesammen gaae over til den lutherske Troesbekiendelse.
Lolland-Falsters Stifts-Tidende, 1824-08-20
J Berlin er det forbuden Studenterne at boe udenfor Stadens Ringmuur.
Lolland-Falsters Stifts-Tidende, 1824-08-20
Bekjendtgjørelser. At min Mand, Toldinspecteur Niels Klagenberg, i sit 37te Aar, den 14de dennes, ved Døden er afgaaet, bekjendtgjøres sørgeligst for Slægt og Venner. Bandholm, den 16de August 1824. Ane Klagenberg, født Brach.
Lolland-Falsters Stifts-Tidende, 1824-08-20
Auctioner. Over det afdøde Enke Anne Jørgensdat ters Stervboe tilhørende Huus og Vænge i Østerbye paa Feiøe bliver foretaget: 1ste Auction d. 31te August d. A.d. 14de Septbr. 2den 3die - d. 28de f. M. hver Gang om Formiddagen Kl. 10. 1ste og 2den Auction afholdes paa Feiøe, Birketingstæd, og 3die Auction paa selve Stædet. Hvilket herved, til Efterretning for Pantecreditorerne og andre Vedkommende, bekjendtgjøres. Feiøe, den 10de August 1824. Petersen.
Lolland-Falsters Stifts-Tidende, 1824-08-20
Ved offentlig Auction, som afholdes Tirsdagen den 14de September d. A. Formiddag Kl. 10 slet i Gloslunde Præstegaard, bliver afdøde Dr. philosoph. J. Borchs betydelige Bogsamling, bestaaende meest af philologiske, philosophiske og theologiske Værker i det latinske, engelske, franske, tydske og danske Sprog, bortsolgt efter de Conditioner, som paa Auctionsstedet nærmere ville vorde bekjendtgjorte og iblandt hvilke den, at Betalingen erlægges til 11te December Termin d. A. Nakskov, den 19de August 1824. Pontoppidan.
Lolland-Falsters Stifts-Tidende, 1824-08-20
Tilkjøbs.
Lolland-Falsters Stifts-Tidende, 1824-08-20
Ny Lodsedler til det 74de Lotterie, er at erholde hos Christensen i Rødbye.
Lolland-Falsters Stifts-Tidende, 1824-08-24
18de Aargang. Lollands Falsters Stifts No. 66. privilegerede. Kongelig Efterretninger, Addresse-Contoirs med Ride-Posten, som forsendes. den 24de August 1824. Tirsdagen. er Redigeret, trykt og forlagt af Pastor emeritus C. F. Schultz, privilegeret Bogtrykker.
Lolland-Falsters Stifts-Tidende, 1824-08-24
Udenlandsk. Grækerne – Tyrkerne. Ved Skrivelse fra Wien af 4de d. M. er der til Amsterdam indløbet følgende Udtog af et Brev fra Constantinopel af 13de Juli, over Odessa, af 23de f. M.: Efterat den Efterretning var ankommen, som Capudan Pascha havde afsendt angaaende Parals Erobring og Ødelæggelse, og som tillige blev stadfæstet af Paschaen af Smyrna, fra Chios og Mitylene, erholdt det engelske Gesandtskab her igaar Aftes ved en Expresse fra Smyrna af 7de Juli den Efterretning, at alle de tyrkiske Tropper, som gjorde Landgang paa Para vare tilintetgjorte, at 25 Skibe fra Hydra og Spezzia, i det Øieblik da Udskibninger ved Para sandt Sted, havde kastet sig midt ind imellem den tyrkiske Flaade, og anrettet en frygtelig Ødelæggelse paa samme, taget en Mængde smaa Skibe eller boret dem i Sænk, erobret tre Fregatter, og saaledes tilredt Capudan Paschas Skib, at dette havde maattet bortfjerne sig med Tab af Bugsprydet foruden anden Skade. J dette Øieblik er det paa det strængeste forbudet her at tale om Para. En Mængde hemmelige Politie Agenter ere i Bevægelse for at have et vaagent Øie med Alt. Denne Forholdsregel stadfæster Tyrkernes Nederlag, og vi vente med Længsel de nærmere Oplysninger derom."
Lolland-Falsters Stifts-Tidende, 1824-08-24
Grækerne skulle paa Candia nylig have tilfægtet sig nogle Fordeele, og Odyssens paa nye erholdt Overbefaling over alle græske Tropper lige fra den thessaliske Grændse indtil Jstmus. J Begyndelsen af Julii Maaned udbrød en heftig Explosion i Seraskier Derwisch Paschas Krudtmagazin i Larissa, hvorved mange Tyrker maatte for deres Synder bøde med Livet.
Lolland-Falsters Stifts-Tidende, 1824-08-24
J Belgrad og Thessalien tales atter om nye Fordele, som Grækerne skulde have tilfægtet sig i Thessalien. En tyrkisk Colonne, skal Sønden for Snævringerne være bleven afskaaren, da Odyssens, efterat han for et Øieblik havde rømmet Athen, havde sat den imellem tvende Jld.
Lolland-Falsters Stifts-Tidende, 1824-08-24
J Constantinopel raser Pesten, understøttet af den stærke Hede, man der har havt i den første Halvdeel af Juli. Den 9de Juli begyndte ogsaa en Jldebrand, om hvis Standsning man endnu ikke har Efterretning.